Сапожников Геннадий Игнатьевич

Сапожников Геннадий Игнатьевич, (1933 çулхи чӳк уйăхĕн 1-мĕшĕ Хирлеппуç Мĕлĕш, Элĕк районĕ Чăваш АССР, РСФСР, ССРП — 2004 çулхи утăн 29-мĕшĕ, Мускав хули) — совет/раççей/чăваш биологĕ, биологи ăслăхĕсен тухтăрĕ. 

Чăваш Республикин тава тивĕçлĕ ăслăх ĕçченĕ (2003) ЧУВАШСКАЯ ЭНЦИКЛОПЕДИЯ, Естественные наукиЭкологи Чувашской Республики

 Биографи 
Геннадий Сапожников 1933 çулхи чӳк уйăхĕн 1-мĕшĕнче Хирлеппуç Мĕлĕш ялĕнче хресчен килйышĕнче çуралнă. 

1951 çулта Элĕкри И. Я. Яковлев ячĕллĕ вăтам шкулта вăтам пĕлӳ илнĕ, 1956 çулта Хусанти Н.Э. Бауман ячĕллĕ ветеринари институтĕнчен питĕ лайăх паллăсемпе вĕренсе тухнă.

Виççĕ çул Казахстанра ветеринари тухтăрĕ, çиччĕ çул Чăваш АССР Канаш районĕнчи Ямаш ялĕнче ветучасток ертӳçи вырăнĕнче, Чăваш АССР Тăвай районĕн тĕп ветеринари тухтăрĕ пулса, республикăри ветеринари лабораторин эпизоотологи уйрăмĕн ертӳçи пулса тăрăшнă.

1965-1967 çулсенче Пĕтĕм Раççейри К. И. Скрябин ячĕллĕ Гельмонтологи Ăслăх-Тĕпчев Институчĕн (ВИГИС) аспиратуринче вĕренет. 1967-1968 çулсенче ВИГИС ăслăх кĕçĕн, хыççăн аслă ĕçтешĕ пулса тăрать.

1978-1993 çулсенче пулă чирĕсен лабораторине ертсе пынă.

1994-2001 çулсенче РФ ял хуçалăх министерствин ветеринари тухтăрĕ-ихтиопаталогĕ.

2001 çултанпа ВИГИС ăслăх ĕçтешĕ.

2004 çулхи утăн 29-мĕшĕнче Мускав хулинче куçне ĕмĕрлĕхех хупнă.

 Ăслăх ĕçĕсем 
Г.И. Сапожников 312 ăслăх ĕçне çырса пичетленĕ. Пиллĕк кĕнеке хатĕрлесе кăларнă. 18 ăслайпа 3 рационализаторла сĕнӳ авторĕ, 30 нормăпа техника докуменчĕсене туса хатĕрленĕ.

 Хăшпĕр ĕçĕсем 
 Сапожников, Г. И. Ӗне выльӑхӑн пукра чирне пӗтересси / Г. И. Сапожников. – Шупашкар : Чӑвашиздат, 1964. – 12 с. 
 Лысенко, А. А. Миксоболез пестрых толстолобиков / А. А. Лысенко, Г. И. Сапожников // Ветеринария. - 2004. - N 1. - С. 17-19. 
 Сапожников, Г. И. Диплостомозы рыб: этиология, эпизоотология и биологические методы борьбы / Г. И. Сапожников, В. В. Миронова, Н. И. Косяев // Состояние и проблемы ветеринарной санитарии, гигиены и экологии в животноводстве (сборник научных трудов) / Чуваш. гос. с.-х. акад. – Чебоксары, 2004. – С. 457-460.

 Чыслани 
Геннадий Игнатьевича «Ӗç ветеранĕ», «Мускав 850 çул тултарнă ятпа» медальсемпе, «Раççей пулă хуçалăхĕн хисеплĕ ĕçченĕ» паллăпа, К.И. Скрябин академик çуралнăранпа 100 çул çитнине хисеплесе кăларнă медальпе, ВДНХ 5 кĕмĕл медалĕпе чысланă. Биологи наукисен тухтăрне хамăр çĕр-шывра та, чикĕ леш енче те лайăх пĕлеççĕ.

 Вуламалли 
 Косяев, Н. И. Сапожников Геннадий Игнатьевич / Н. И. Косяев // Чувашская энциклопедия. – Чебоксары, 2009. – Т. 3 : М-Се. – С. 625.
 Терентьев, Г. К. Сапожников Геннадий Игнатьевич / Г. К. Терентьев // Аликовская энциклопедия = Элӗк энциклопедийӗ. – Чебоксары, 2009. – С. 458-459.

 Асăрхавсем 

 Каçăсем 
 Чĕрчунсен чирĕсене тĕпчекен
 Ҫулталӑк кӗнеки=Книга года 

Категори:Чăваш ăсчахĕсем
Категори:Пайăр çынсем:Элĕк районĕ
Категори:Пайăр çынсем, алфавитпа
Категори:1933 çулта çуралнисем
Категори:Чӳкĕн 1-мĕшĕнче çуралнисем
Категори:2004 çулта вилнисем
Категори:Утăн 29-мĕшĕнче вилнисем
Категори:Чăваш Енĕн паллă çыннисем
Категори:ССРП биологĕсем
Категори:Раççей биологĕсем
Категори:Чăваш Республикин тава тивĕçлĕ ăслăх ĕçченĕсем
Категори:Хусанти ветеринари медицинин академинче вĕренсе тухнисем